​

**הארכת מועד קולות קוראים להקמת מאגר ספקים לרכש לספריות הציבוריות**

משרד התרבות והספורט (להלן: **המשרד**"), באמצעות המחלקה לספריות שבמינהל התרבות, מפקח ותומך כספית בכ- 220 רשתות של ספריות ציבוריות הפזורות בכל רחבי הארץ. התמיכה מחולקת לספריות הציבוריות בהתאם למבחנים לחלוקת כספים לתמיכה בגופים ובהתאם לאמות מידה פנימיות נוספות. התמיכה השנתית מיועדת בראש ובראשונה לסייע לספריות ברכישת פריטים בתחומי הרכש הבאים המתוקצבים על ידי המשרד עבור הספריות הציבוריות:

* + 1. קול קורא 15/2018 לרכש ספרים, כתבי עת (מודפסים ואלקטרוניים) ומאגרי מידע.
    2. קול קורא 16/2018 לרכש מוצרי מיתוג ופרסום.
    3. קול קורא 17/2018 לרכש הכשרות (כנסים וימי עיון).
    4. קול קורא 18/2018 לרכש ציוד.
    5. קול קורא 19/2018 לרכש פעולות תרבות.

חברת ניטו טק בע"מ הזכיין שזכה במכרז להפעלת הרכש מעוניין להקים מאגרי ספקים להזמנת פריטי רכש, ציוד ושירותים בחמישה קולות קוראים, על מנת לקבל הצעות להיכלל במאגרים. כל תנאי הקולות הקוראים לרבות תהליכי ההזמנות – מפורטים בקולות הקוראים בכל תחום בנפרד.

1. **תקופת ההתקשרות**
   1. תקופת ההתקשרות הינה לשנה אחת החל ממועד הודעת חברת ניטו טק בע"מ למציע כי נבחר להיכלל במאגר הספקים בהתאם להליך זה.
   2. לחברת ניטו טק בע"מ נתונה אופציה חד צדדית ולפי שיקול דעתה הבלעדי להאריך את ההתקשרות בינה לבין הספקים על פי קול קורא זה ב-3 תקופות נוספות של שנה אחת כל אחת (להלן: "תקופות ההארכה"), הכול על בסיס מחירי ותנאי החוזה וקול קורא זה.

יובהר כי במקרה של הארכת ההתקשרות כאמור, יידרש הספק להוכיח את עמידתו בתנאי הסף במועד זה.

* 1. חברת ניטו טק בע"מ שומרת לעצמה את הזכות להתקשר בכל אחת מתקופות ההארכה, אם תהיינה, על פי שיקול דעתה, עם ספקים אחרים ו/או נוספים אשר יעמדו בדרישות שיקבע המשרד.

1. **תנאי סף :**

על המציעים לעמוד בכל התנאים הבאים במצטבר:

* 1. המציע הוא גוף משפטי מאוגד או עוסק מורשה.
  2. המציע עומד בדרישות תקנה 6(א) לתקנות חובת המכרזים, התשנ"ג- 1993 ובכלל זה מחזיק בכל האישורים הנדרשים לפי חוק עסקאות גופים ציבוריים, התשל"ו- 1976 (אכיפת ניהול חשבונות ותשלום חובות מס), כשהם תקפים.
  3. אם המציע הוא עמותה: ברשות המציע אישור ניהול תקין מטעם רשם העמותות, תקף לשנה השוטפת.

**חשוב:**

קיימים קולות קוראים בהם מפורטים תנאי סף נוספים הרלוונטיים לתחום הרכש הספציפי. המציעים בתחומים אלו יידרשו לעמוד **גם בהם במצטבר** והכל כמפורט במסמכי הקולות הקוראים.

1. מציעים רשאים להגיש הצעות ליותר מקול קורא אחד (כלומר מציעים רשאים להיכלל ביותר ממאגר ספקים אחד).
2. ניתן לעיין בקולות הקוראים המלאים באתר ניטו טק , בכתובת: Nito.co.il
3. **ההצעות יוגשו** **באמצעות דוא"ל בלבד, לכתובת Kolotkorim@nito.co.il עד ליום שלישי, י"ב באלול תש"פ, 01.09.2020שעה:12:00**
4. **מובהר בזה כי הצעות אשר תגענה לחברת ניטו טק בע"מ לאחר המועד האחרון להגשת הצעות לא ידונו !**

בכל מקרה של סתירה בין הוראות מודעה זו למסמכי הקולות הקוראים, יגברו הוראות מסמכי הקולות הקוראים.**המציע המגיש הינו האחראי הבלעדי לכך שהצעתו תגיע ליעדה עד המועד הנקוב.** עוד יובהר כי הצעה שלא תימצא בתיבה האלקטרונית במועד האחרון להגשה ההצעה כמפורט בקול הקורא – דינה כהגשת הצעת באיחור והיא תפסל על הסף!

יודגש כי קיימת מגבלת נפח של 20 מגה לכל הודעת דוא"ל.

למען הסדר הטוב, כל מציע אשר יגיש את הצעתו באמצעות יותר מהודעת דוא"ל אחת יידרש למספר את הודעותיו ולציין באופן ברור בגוף המייל את מספר ההודעות ששלח.